Diari Oficial de la Generalitat Valenciana


Sumari del DOGV 9418, del 02-09-2022 (2022/7905)

RESOLUCIÓ de 31 d'agost de 2022, de la Conselleria d'Educació, Cultura i Esport, de concessió de subvenció a les entitats locals previstes en el Pla de recuperació, transformació i resiliència, Projecte de dotació bibliogràfica per a les biblioteques i agències de lectura públiques, incloses en la línia S8616000 dels pressupostos de la Generalitat per a l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9418

Data del DOGV
:   02-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7905


Data del document
:   31-08-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 31 d'agost de 2022, de la Conselleria d'Educació, Cultura i Esport, de concessió de subvenció a les entitats locals previstes en el Pla de recuperació, transformació i resiliència, Projecte de dotació bibliogràfica per a les biblioteques i agències de lectura públiques, incloses en la línia S8616000 dels pressupostos de la Generalitat per a l'exercici 2022.  
 [2022/7905]  
D'acord amb el Reglament (UE) 2021/241 del Parlament Europeu i del Consell, de 12 de febrer de 2021, pel que s'estableix el Mecanisme de Recuperació i Resiliència, el 27 d'abril de 2021, el Govern d'Espanya va aprovar el Pla Nacional de Recuperació, Transformació i Resiliència, el qual, dintre del seu apartat de cohesió social i territorial, inclou el projecte C.24, que té per objecte la revaloració de la indústria cultural, amb el subprojecte 12-Dinamització de la cultura al llarg del territori, que es concreta en diverses línies d'actuació. Una d'aquestes línies és la dotació de biblioteques, per tal de garantir a la població, independentment del seu lloc de residència o condició, un accés lliure i gratuït als llibres. Aquesta línia contempla la transferència de fons a les comunitats autònomes per a dotació de llibres en paper a les biblioteques públiques.  
  
L'objectiu final d'aquest projecte és l'increment de l'índex de lectura a Espanya, mitjançant la mesura d'incrementar la dotació de fons de les biblioteques públiques, perquè els ciutadans tinguen una major oferta gratuïta de llibres, en particular de novetats.   
Per la consecució d'aquest objectiu, amb una dotació pressupostària de 72.170.789 €, la Direcció General del Llibre i Foment de la Lectura del Ministeri de Cultura i Esport ha fet una distribució territorial del fons entre les comunitats autònomes i ciutats amb estatut d'autonomia, per tal de gestionar l'execució del projecte citat.  
Així mateix, ha establert unes condicions, com ara l'import mínim amb què haurà de comptar cada biblioteca, la quantitat de llibres que hauran d'adquirir, la seua tipologia i els percentatges mínims o màxims que correspondran a les distintes llengües; el sistema prioritari d'adquisició, els terminis per l'execució i justificació dels fons, o les obligacions derivades de la seua recepció.   
La distribució dels fons s'ha fet atenent criteris objectius, considerant el paràmetre de número de biblioteques per comunitat autònoma, amb un import per biblioteca resultant de 2.171,55 €. No obstant això, i en atenció al diferent tamany i característiques de les biblioteques, s'estableix la possibilitat, a criteri de cada comunitat, que la quantitat a invertir no siga idèntica per totes elles, però sempre amb una dotació mínima de 1.500,00 € per cada biblioteca.  
  
En atenció a aquest repartiment, a la Comunitat Valenciana li ha estat assignat un crèdit de 920.737,20 €, els quals han estat transferits als Pressupostos de la Generalitat Valenciana de conformitat al que estableix l'article 86.2 de la Llei 47/2003, de 26 de novembre, general pressupostària, mitjançant l'Ordre de setembre de 2021, per la qual es transfereixen els crèdits per a l'execució del projecte C24.I2.P4 ?Dotació de biblioteques?, acordat en la Conferència Sectorial de Cultura de 23 de juliol de 2021.  
La Generalitat, de conformitat amb l'article 49.1.6 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, modificada per la Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria de biblioteques que no siguen de titularitat estatal.   
Aquestes ajudes tindran caràcter de subvenció, de conformitat amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i amb la Llei 38/2003, de 17 de novembre, general de subvencions, i del Reglament general de subvencions aprovat per Reial Decret 887/2006, de 21 de juliol.  
El procediment de concessió d'aquestes ajudes es tramitarà en règim de concessió nominativa, al qual es refereix l'article 168 de la Llei 1/2015, de 6 de febrer, d'hisenda pública del sector públic instrumental i de subvencions, d'acord amb els principis de publicitat, transparència, objectivitat, igualtat i no-discriminació i s'iniciarà d'ofici mitjançant la publicació en el Diari Oficial de la Generalitat Valenciana de la corresponent resolució de la persona titular de la conselleria amb competències en matèria de biblioteques, o persona en qui delegue, i es publicaran en la Base de Dades Nacional de Subvencions, d'acord amb el procediment que estableix l'article 20 de la Llei 38/2003, de 17 de novembre, general de subvencions, així com en el Diari Oficial de la Generalitat Valenciana.  
Aquestes ajudes s'han inclòs en el Pla estratègic de subvencions 2020-2023 de la Conselleria d'Educació, Cultura i Esport, mitjançant Resolució de 23 de febrer de 2022 (DOGV 9287 de 28.02.2022), de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020 (DOGV 8963 de 30.11.2020), tenint com a finalitat concedir subvencions nominatives en concepte de compres de llibres en paper per a les biblioteques i agències de lectura a les entitats locals de la Comunitat Valenciana.  
  
Les subvencions regulades en aquesta resolució, de conformitat amb l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques, estan exemptes de notificació a la Comissió Europea per no ser-los d'aplicació l'article 107, apartat 1, del Tractat de Funcionament de la Unió Europea, atés que van dirigides a entitats locals que exerceixen poders públics i tenen caràcter d'administració pública.  
Aquestes ajudes, incloses en el PRTR, no causen cap perjudici significatiu a objectius mediambientals en el sentit de l'article 17 del Reglament (UE) 2020/852.  
Per tot això, en aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i dels preceptes aplicables de la Llei 38/2003 de 17 de novembre, general de subvencions, i del Reial Decret 887/2006, de 21 de juliol, pel qual s'aprova el Reglament general de subvencions; i en virtut de les atribucions que em confereixen l'article 28 de la Llei 5/1983, de 30 de desembre, del Consell; l'article 160.2 de l'esmentada Llei 1/2015 i el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer. Objecte i finalitat  
1. Concedir subvencions nominatives corresponents a l'exercici 2022, en concepte de compres de llibres en paper per les biblioteques i agències de lectura públiques a les entitats locals de la Comunitat Valenciana i pels imports que s'indiquen en l'annex I.  
2. Seran objecte de subvenció l'adquisició de llibres en paper tècnicament adequats per a les biblioteques públiques d'ús públic general:  
  
- literatura (poesia, novel·la, assaig)  
- infantil i juvenil   
- altres matèries i/o temàtiques que es consideren d'interés pels usuaris d'una biblioteca pública.  
En tot cas, s'hauran d'incloure materials inclusius, com ara obres de lectura fàcil i/o de lletra gran, o amb altres característiques que faciliten la lectura per part de persones amb discapacitats.  
3. Almenys un 50% de l'import concedit haurà de ser destinat a l'adquisició de fons bibliogràfic editat en llengua castellana. Del 50% màxim restant, fins a un 10% podrà ser destinat a l'adquisició de fons en llengües estrangeres i en llengües oficials/pròpies/i/o amb reconeixement exprés en els Estatuts d'Autonomia d'altres comunitats autònomes, distintes de la llengua valenciana, el 40 % que resta, haurà de ser destinat a l'adquisició de fons bibliogràfic editat en llengua valenciana.  
  
4. Els fons bibliogràfics adquirits hauran de romandre en la col·lecció de la biblioteca durant un període mínim de cinc anys, excepte en el cas d'expurgació per deteriorament, al temps que s'haurà d'assegurar el seu accés a la ciutadania en condicions de gratuïtat i igualtat, així com el seu préstec.   
  
Segon. Crèdit pressupostari  
Al finançament de les subvencions que es preveuen en aquesta resolució es destinen 909.740,00 euros com a màxim, a càrrec de l'aplicació pressupostària 04.28.02.448.68, capítol VII, línia de subvenció S8616000 €MRR-Dotació bibliogràfica per a les biblioteques i Agències de lectura públiques de la Comunitat Valenciana?, dels Pressupostos de la Generalitat 2022. La quantia individualitzada corresponent a cada entitat beneficiària es correspon amb l'import indicat en l'annex I. Aquesta quantitat no suposa increment de la despesa aprovada per la Llei 8/2021, de 30 de desembre, de Pressupostos de la Generalitat per l'exercici 2022.   
  
Tercer. Terminis i mètodes de pagament  
1. L'ajuda es farà efectiva, de conformitat amb el que disposa l'article 171 de la Llei 1/2015, de 6 de febrer d'hisenda pública, del sector públic instrumental i de subvencions, mitjançant una transferència bancària, després de l'aportació i comprovació de la documentació justificativa de compliment dels requisits determinats en aquesta resolució, i s'abonarà de bestreta a la posterior justificació de les despeses realitzades.  
2. Queden exonerades les entitats beneficiàries de constitució de garantia, atés que es tracta d'administracions públiques de caràcter territorial i els seus organismes públics vinculats o dependents (art. 171.5a).  
  
  
Quart. Entitats beneficiàries, requisits i forma d'acreditació  
Podran obtindre la condició de beneficiàries, les entitats locals identificades en la Llei 8/2021, de 30 de desembre, de Pressupostos de la Generalitat per a l'exercici 2022, que consten en l'annex I de la present resolució, i que complisquen les condicions següents:  
a) Que es troben en la situació que fonamenta la concessió de la subvenció, o en les quals concórreguen les circumstàncies previstes en aquesta resolució.  
b) No incórrer en les prohibicions per a obtindre la condició d'entitat beneficiària, recollides en l'article 13 de la Llei 38/2003, de 17 de novembre, general de subvencions.  
c) Trobar-se al corrent en el compliment de les obligacions tributàries i davant de la Seguretat Social, de conformitat amb el que estableixen els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. Aquest requisit s'haurà d'acreditar en cas de no haver atorgat l'entitat sol·licitant l'autorització expressa a l'Administració valenciana perquè obtinga directament les dades necessàries per a acreditar el compliment de les obligacions tributàries i amb la Seguretat Social, així com per a la comprovació directa de les dades d'identitat (DNI).  
d) Trobar-se al corrent en el pagament d'obligacions per reintegrament de subvencions en els termes establits en l'article 21 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol.  
e) Estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb el que exigeix l'article 199.4 i 199.5 de la Llei 8/2010, de 23 de juny, de la Generalitat, de règim local de la Comunitat Valenciana.  
  
f) No incórrer en cap de les circumstàncies de privació d'ajudes i subvencions públiques contemplades en l'article 41 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
  
Cinqué. Condicions que determinen la concessió  
1. La compra de llibres (en paper), objecte d'aquesta subvenció, haurà de realitzar-se, en tot cas, abans de l'1 de novembre de 2022.  
En la mesura que siga possible, es procurarà que els llibres siguen adquirits pel sistema llibrer.  
2. Els llibres adquirits hauran de ser incorporats als catàlegs de les biblioteques públiques beneficiàries en un termini màxim de 24 mesos des de la transferència del crèdit.  
3. Les entitats beneficiàries hauran d'enviar, almenys trimestralment, a la Direcció General de Cultura i Patrimoni, com a òrgan instructor, informació sobre l'execució: número de llibres adquirits amb el cost individualitzat per inversió realitzada, grau d'incorporació al catàleg, i posada a la disposició dels usuaris.   
  
Sisé. Despeses subvencionables  
1. Aquestes subvencions contribuiran al finançament de les despeses originades per a l'adquisició de llibres, que realitzen les entitats beneficiàries fins al màxim de l'import relacionat per cada entitat en l'annex I.  
2. Amb caràcter general es consideren despeses subvencionables aquelles que de manera indubtable responguen a la naturalesa de les adquisicions subvencionades i resulten estrictament necessàries per a la seua adquisició.  
3. Les despeses subvencionables són les derivades de les adquisicions que s'indiquen en l'apartat cinqué d'aquesta resolució, respectant en tot cas, el que s'estableix en l'article 31 de la Llei 38/2003, de 17 de novembre, general de subvencions i, de manera específica, les regles especials previstes en l'ordinal següent.  
4. Almenys un 50% dels llibres adquirits correspondrà a fons en llengua castellana. Del 50% màxim restant, fins a un 10% podrà ser destinat a l'adquisició de fons en llengües estrangeres i en llengües oficials/pròpies/i/o amb reconeixement exprés en els estatuts d'autonomia d'altres comunitats autònomes, distintes de la llengua valenciana, i el 40 % que resta, haurà de ser destinat a l'adquisició de fons bibliogràfic editat en llengua valenciana.  
5. L'IVA es considera despesa subvencionable.  
  
Seté. Obligacions de les entitats beneficiàries  
1. A tots els efectes, son obligacions aquelles establides en l'article 14 de la Llei 38/2003, de 17 de novembre, general de subvencions.   
  
2. A més de les obligacions establides en l'ordinal anterior, en particular, les entitats beneficiàries hauran de complir amb les següents obligacions:  
a) Acreditar davant de l'entitat concedent el compliment dels requisits i condicions que determinen la concessió o gaudi de la subvenció.  
  
b) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control, i en tot cas durant un període de 3 anys, atenent l'art. 132 del Reglament Financer (Reglament (UE, Euratom) 2018/1046 del Parlament Europeu i del Consell, de 18 de juliol de 2018).  
c) Sotmetre's a les actuacions de comprovació que haja d'efectuar la conselleria competent en matèria de biblioteques en relació amb l'objecte i destinació de la subvenció concedida.  
d) Complir, si és el cas, les obligacions de publicitat previstes en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i l'apartat 2 de l'article 34 del Reglament MRR.  
e) Justificar la subvenció en els termes i terminis previstos en la present resolució.  
f) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, general de subvencions, i d'acord amb el que estableix l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions.  
g) Concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències, atenent l'art. 22.2e) del Reglament MRR y l'art. 129 del Reglament Finançer (Reglament (UE, Euratom) 2018/1046 del Parlament Europeu i del Consell, de 18 de juliol de 2018)  
  
Huité. Sol·licituds i documentació  
1. Les entitats beneficiàries per accedir a la subvenció objecte d'aquesta resolució, hauran d'omplir i presentar el formulari genèric de sol·licitud.  
Amb la sol·licitud s'haurà de presentar:  
Declaració responsable del secretari/ària o interventor/a de l'entitat municipal, segons el model inclòs com a annex III d'aquesta resolució, signada electrònicament.  
Certificat del secretari/ària o interventor/a de l'entitat municipal, segons el model inclòs com a annex IV d'aquesta resolució, signat electrònicament.  
Atenent la Resolució de 16 de juny de 2022, del conseller d'Hisenda i Model Econòmic, en cas de nou perceptor o canvi de número de compte bancari, les entitats beneficiàries hauran de donar-se d'alta a través del següent enllaç:  
https://sede.gva.es/va/inicio/procedimientos'id\_proc=22868  
  
2. Amb data màxima d'1 de novembre, les entitats beneficiàries hauran de presentar:  
Certificat del secretari/ària o interventor/a de l'entitat local municipal, segons el model inclòs com a annex V d'aquesta resolució, signat electrònicament, en el qual s'especifique la informació següent:  
  
- Compte justificatiu que es corresponga amb les despeses realitzades i amb l'objecte de la convocatòria, i que inclourà la relació de factures i altres documents de valor probatori equivalent amb validesa en el tràfic jurídic mercantil o amb eficàcia administrativa, d'acord amb l'article 30 de la Llei 38/2003, de 17 de novembre, general de subvencions.   
  
3. En un termini màxim de 24 mesos des de la transferència del crèdit, les entitats beneficiàries hauran de presentar:  
Certificat del secretari/ària o interventor/a de l'entitat local municipal, segons el model inclòs com a annex VI d'aquesta resolució, signat electrònicament, en el qual s'especifique la informació següent:  
  
- Incorporació dels fons adquirits al catàleg de la Biblioteca i posada a la disposició dels usuaris.  
4. Les sol·licituds i la documentació acreditativa han de ser presentades exclusivament per via telemàtica mitjançant el tràmit corresponent disponible en la seu electrònica de la Generalitat.  
5. La persona que represente l'entitat sol·licitant, haurà d'accedir mitjançant l'accés a l'apartat serveis en línia de la seu electrònica de la Generalitat: https://sede.gva.es a través de l'adreça següent:  
https://www.tramita.gva.es/ctt-att-atr/asistente/iniciarTramite.html'tramite=DGM\_SUB\_SUGUS&version=1&login=c&idioma=va&idCatGuc=PR&idProcGuc=22248   
La sol·licitud ha d'anar signada per la persona que represente legalment l'entitat sol·licitant, utilitzant exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana. Per a fer-ho, s'accedirà a l'apartat de serveis en línia de la seu electrònica de la Generalitat, accessible a través de: https://sede.gva.es.  
Hauran de disposar d'algun dels sistemes de signatura electrònica admesos en la seu electrònica de la Generalitat. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de Representacions de Caràcter Voluntari davant de la Generalitat per a la realització de tràmits per via telemàtica.  
Aquesta sol·licitud incorpora una declaració responsable per mitjà de la qual qui sol·licita, manifesta, sota la seua responsabilitat, que totes les dades recollides en la sol·licitud i en els annexos que hi adjunta són verídiques i que es troba en possessió de la documentació que ho acredita, i queda a disposició de la Direcció General de Cultura i Patrimoni per a la comprovació, control i inspecció posterior que s'estimen oportuns.  
La presentació de la sol·licitud per a optar a aquesta ajuda implica la plena acceptació per qui sol·licita de la present resolució.  
La introducció de dades en l'aplicació haurà de fer-se d'acord amb els models i les instruccions que es disposen en el manual d'ajuda que estarà disponible en la pàgina web de la Conselleria d'Educació, Cultura i Esport:  
http://www.ceice.gva.es/va/web/libro/convocatorias-de-ayudas  
Hi ha un correu d'assistència tècnica, generalitat\_en\_eaf@gvq.vq, destinat a resoldre qualsevol problema tècnic relacionat amb la presentació electrònica de la sol·licitud.  
6. Les notificacions i comunicacions es practicaran únicament a través de mitjans electrònics de conformitat amb els articles 14.2, 41 i 43 de la Llei 39/2015, d'1 d'octubre, del procediment administratiu comú de les administracions públiques.  
7. Si la sol·licitud no compleix els requisits exigits en aquesta resolució, d'acord amb l'article 68.1 de la Llei 39/2015, d'1 d'octubre, del procediment administratiu comú de les administracions públiques, es requerirà per mitjans telemàtics la persona interessada perquè, en el termini de 10 dies, esmene la falta o adjunte els documents preceptius, indicant que, si no ho fa així, es considerarà que desisteix de la seua petició, amb la resolució prèvia que haurà de ser dictada en els termes previstos en l'article 21 de l'esmentada Llei 39/2015.   
8. En els supòsits d'impossibilitat material d'obtindre la documentació, l'òrgan competent podrà requerir a l'entitat sol·licitant la seua presentació, o, a falta d'això, l'acreditació per altres mitjans dels requisits a què es refereix el document.  
9. A més de la documentació assenyalada en aquest apartat, la Direcció General de Cultura i Patrimoni, com a òrgan instructor, podrà, en qualsevol moment de la tramitació de l'expedient, demanar qualsevol altra informació que considere necessària per al millor coneixement i comprensió de l'aplicació de la subvenció.  
  
Nové. Termini de presentació de sol·licituds  
1. El termini de presentació de les sol·licituds amb la documentació serà de 15 dies hàbils a comptar de l'endemà de la publicació d'aquesta resolució en el Diari Oficial de la Generalitat Valenciana.   
2. L'incompliment d'aquest termini determinarà automàticament l'exclusió.  
  
Desé. Justificació de les subvencions  
La justificació de la subvenció es farà en els terminis establerts en l'apartat huité d'aquesta resolució, mitjançant la presentació davant la Direcció General de Cultura i Patrimoni de la documentació necessària per a acreditar la despesa realitzada.   
  
Onzé. Tramitació del procediment  
L'òrgan competent per a l'ordenació, instrucció i resolució del procediment de concessió de la subvenció serà la direcció general competent en matèria de biblioteques que, en qualsevol moment del procediment, podrà, d'ofici, acordar totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució definitiva del procediment.  
  
  
Dotzé. Resolució i notificació  
1. L'òrgan instructor, a la vista dels expedients, formularà proposta d'adjudicació, que elevarà a la persona titular, o persona en qui delegue, de la conselleria competent en la matèria, que serà la competent per a resoldre, sense perjuí de les disposicions vigents sobre la delegació de l'exercici de competències.  
Una vegada realitzada la proposta sobre l'adjudicació i la denegació de la subvenció de les sol·licituds que no complisquen els requisits previstos en aquesta resolució, es resoldrà aquesta.  
En tot cas, la denegació de la subvenció ha de ser motivada i les raons es faran constar en la indicada resolució.  
2. La resolució del procediment serà publicada en el Diari Oficial de la Generalitat Valenciana, segons el que disposa la Llei de procediment administratiu comú i l'article 18 de la Llei 38/2003, de 17 de novembre, general de subvencions.  
  
Tretzé. Notificació o publicació dels tràmits del procediment  
  
1. El mitjà de notificació de cada un dels tràmits d'aquest procediment serà a través dels mitjans electrònics, excepte la notificació de la resolució definitiva del procediment, que es publicarà en el Diari Oficial de la Generalitat Valenciana i en la pàgina web de la Conselleria d'Educació, Cultura i Esport.  
2. Les subvencions definitivament concedides seran objecte de publicació en la Base de Dades Nacionals de Subvencions.  
  
Catorzé. Causes de reintegrament  
1. Serà procedent el reintegrament de les quantitats percebudes i l'exigència de l'interés de demora corresponent des del moment de la transferència del crèdit fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, general de subvencions, i d'acord amb el que estableix l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. L'òrgan concedent serà el competent per a exigir de les entitats beneficiàries el reintegrament de subvencions per mitjà de la resolució del procediment regulat en el capítol 2 del títol II de la Llei 38/2003, de 17 de novembre, general de subvencions, quan s'aprecie l'existència d'algun dels supòsits de reintegrament previstos en l'article 37 de la mateixa llei, i d'acord amb el que estableix l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Quinzé. Compatibilitat amb altres subvencions i ingressos  
L'article 9 del RMRR estableix que els projectes d'inversió finançats pel Mecanisme de Recuperació i Resiliència poden rebre ajuda d'altres programes i instruments de la Unió, sempre que la citada ajuda no cobrisca el mateix cost. L'entitat beneficiària haurà d'informar sobre qualssevol altres fons (no solament europeus) que hagen contribuït també al finançament dels mateixos costos.  
  
Setzé. Pla de control  
De conformitat amb la previsió de l'article 169.3 de la Llei 1/2015, d'hisenda pública, del sector públic instrumental i de subvencions, s'aprovarà un pla de control de l'adquisició i entitats subvencionades.  
  
El pla contemplarà els tipus de control a efectuar: administratius, sobre el terreny, a posteriori i de qualitat.  
Els controls administratius es realitzaran fonamentalment mitjançant la comprovació i control de la documentació de caràcter econòmic, justificativa de l'import concedit que a l'efecte s'ha establert en la present resolució com a aportació per l'entitat beneficiària pel pagament de la subvenció, així com del grau d'inserció en el catàleg dels fons i la seua posada a disposició dels usuaris.  
  
Desseté. Infraccions i sancions administratives  
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, general de subvencions, i el capítol IV del títol X de Llei 1/2015, de 6 de febrer, d'hisenda pública, del sector públic instrumental i de subvencions.  
  
Dihuité. Protecció de dades  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, així com dels membres de la comissió de valoració, en els termes següents:  
a) Responsable del tractament: Conselleria d'Educació, Cultura i Esport.  
b) Categoria i origen de les dades a tractar: Dades personals identificatives, de contacte, econòmiques i de qualsevol altra naturalesa que siguen recollides bé a través de formularis o de consulta a Plataformes Autonòmiques d'Interoperabilitat (d'ara en avant PAI) o a altres administracions públiques, bé mitjançant documentació que s'entregue per les persones sol·licitants o els seus representants. Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants i representants legals han d'informar aquestes persones del tractament de les seues dades per part de la Conselleria, en els termes previstos en aquest article.  
c) Fins del tractament i base jurídica: Amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloses les que regulen el tràmit electrònic, les dades personals es tractaran per a tramitar la sol·licitud, concessió i justificació de la subvenció. En compliment dels principis de publicitat i transparència, les subvencions concedides seran publicades en el DOGV a l'efecte de notificació, en el portal de transparència de la Generalitat Valenciana i en la Base de Dades Nacional de Subvencions (BDNS). En tot cas, la informació sobre concessions que es publique en el Portal de Transparència i en la BDNS romandrà publicada durant els quatre anys naturals següents a l'any en què es va concedir la subvenció, en el cas que la beneficiària siga una persona jurídica, i d'un any natural, si es tracta de persones físiques.  
No obstant això, no es publicaran les subvencions concedides a persones físiques quan aquestes es troben en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o altres formes de violència contra la dona. En aquests casos, es procedirà a anonimitzar la informació d'ofici o a instàncies de la persona interessada.  
d) Destinataris de les dades: Les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i Ministeri Fiscal, Tribunal de Comptes, Corts Valencianes, Sindicatura de Comptes, Intervenció de la Generalitat i IGAE, Defensor del Poble, Síndic de Greuges, Agència Valenciana Antifrau, Delegat de Protecció de Dades i tercers subjectes de dret privat amb interés legítim i/o dret d'accés en el procediment.   
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: Les dades personals es conservaran durant el temps necessari per a complir amb la finalitat per a la qual es van recollir i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
h) Drets: La persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
  
- Tràmit electrònic accessible en la següent adreça:   
https://www.gva.es/va/inicio/procedimientos'id\_proc=19648  
  
- Enviant la petició a qualsevol de les adreces següents:   
Postal: Avinguda de Campanar, 32. 46623 València   
Electrònica: gtclhlwyewsnbodtrytxoytw@ljj.id  
  
- De manera presencial a través del registre  
L'exercici dels drets requereix la identificació inequívoca de la persona interessada o del seu representant.  
i) Dret a reclamar davant de l'Autoritat de Control: La persona interessada pot presentar una reclamació davant de l'Agència Espanyola de Protecció de Dades (www.aepd.es) si considera que no s'han atés els seus drets o s'ha vulnerat el tractament de les seues dades personals. Prèviament, pot contactar amb el Delegat o Delegada de Protecció de Dades de la Generalitat Valenciana a través de oii@euh.zz o dirigir-se al passeig de l'Albereda, 16. 46301 València.  
Per a més informació, consulte el registre d'activitat de tractament anomenat «Ajudes, beques i subvencions», accessible en www.ceice.gva.es/va/registre-de-tractament-de-dades   
  
Denové. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, pot interposar-se recurs potestatiu de reposició davant de la consellera d'Educació, Cultura i Esport, en el termini d'un mes, comptats des de l'endemà de la publicació d'aquesta resolució en el Diari Oficial de la Generalitat Valenciana, o, directament, recurs contenciós administratiu davant dels jutjats contenciosos administratius de la Comunitat Valenciana, en el termini de dos mesos, comptades des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 31 d'agost de 2022.- La consellera d'Educació, Cultura i Esport (p. d. Resolució 13.04.2022, DOGV 9328), el secretari autonòmic de Cultura i Esport: Joaquim Enric López Camps.